Rejissyor sifatidagi faoliyatini 1996 yilda Rustam G‘oyipovning Amir Temur haqidagi “Qalbim to‘rida” qo‘shig‘iga klip suratga olishdan boshlagan Sa’dulla Abdullayev sohibqironga bag‘ishlangan film olish niyatidaligini bildirgan. Bu haqda u “Sabo” gazetasiga ma’lum qilgan. “Amir Temur ulug‘ sarkarda, yetti yoshida Qur’onni yodlagan olim odam. Yetmish yoshida ham jang maydoniga birinchi kirib borgan. U mag‘lub etilgan jang bo‘lmagan. Uni dunyoga madh etib, faxrlansak arziydi. Filmni Gollivud darajasida ishlashga harakat qilaman” deya fikr bildirgan rejissyor. Ma’lumot o‘rnida: Sa’dulla Abdullayev 1999 yildan buyon “ Sen aziz va muqaddassan, ayol” dasturini tashkillashtirib keladi. U 2014 yilgi “E’tirof” milliy mukofotini topshirish marosimi, shu yil bo‘lib o‘tgan Ozodbek Nazarbekov konsertining rejissyori hisoblanadi.